በከተሞች ሰፊ የስራ እድል በመፍጠር ስራ አጥነትን እና ድህነትን ለመቀነስ እየተሰራ ነው
በከተሞች ለሚኖሩ ዜጎች ሰፊ የስራ እድል በመፍጠር ስራ አጥነትን እና ድህነትን ለመቀነስ እየተሰራ መሆኑን የፌደራል የከተሞች የስራ እድል ፈጠራ እና ምግብ ዋስትና ኤጀንሲ ገልጿል፡፡ኤጀንሲው የ9 ወር የስራ አፈጻጸም ይፋ ባደረገበት ወቅት የኮሚዩኒኬሽን ቡድን መሪዋ ወ/ሮ አቦዘነች ነጋሽ እንደገለጹት ኤጀንሲው በከተሞች ስራ እድሎችን በመፍጠር ድህነትን በመቀነስ እና የምግብ ዋስትናን በማረጋገጥ የዜጎችን ህይወት ለማሻሻል አቅድ እየሰራ ነው፡፡ባለፉት 9 ወራት ኤጀንሲው ለበርካታ ዜጎች የስራ እድል መፍጠሩን እና ከድህነት ወለል በታች ለሆኑ ዜጎች የምግብ ዋስትና ለማረጋገጥ መቻሉን ጠቁመዋል፡፡በተጨማሪም በሁሉም ክልሎች እና የከተማ አስተዳደሮች ለጥቃቅን እና አነስተኛ ኢንተርፕራይዞች የስልጠና እና የፋይናንስ ድጋፍ ከማድረጉም ባለፈ የመስሪያና የመሸጫ ቦታም አመቻችቷል፡፡በመጀመሪያና ሁለተኛ ዙር የምግብ ዋስትና ፕሮግራም የተሸለ አፈጻጸም መመዝገቡንም ወ/ሮ አቦዘነች ገልጸዋል፡፡በሌላም በኩል ባለፉት ዘጠኝ ወራት ውስጥ የኤጀንሲው የሪፖርትና የመረጃ ልውውጥ ስርዓቱ በቴክኖሎጂ አለመደገፉ እና በወቅታዊ ሃገራዊ ጉዳይ የተነሳ የአመራር ሽግሽግ መደረጉ በስራ እድል ፈጠራው ላይ መቀዛቀዝን ፈጥሯል ብለዋል፡፡ኤጀንሲው ለኢንተርፕራይዞች የገበያ ትስስር ለመፍጠር በአመት ሁለት ጊዜ ኤግዚቢሽን እና ባዛር የሚያዘጋጅ ሲሆን የዚህ ዓመት ሁተኛው ዙር ከሚያዚያ 14- 19 እንደሚካሄድም ተጠቁሟል፡፡